**........ sz. napirend**

**E L Ő T E R J E S Z T É S**

**a Képviselő-testület 2022. február 24-i rendes ülésére**

**Tárgy:** Budapest Főváros II. Kerületi Önkormányzat Képviselő-testülete 25/2019. (XI.18.) önkormányzati rendeletének 1. § (2) és 2. § (2) bekezdése szerinti határozat meghozatala, a főállású és a társadalmi megbízatású alpolgármesteri tisztség ellátását ellátó személyeket megillető juttatások összegére vonatkozóan

**Készítette:** ……………………………

Zsengellér Krisztina

humánpolitikai osztályvezető

**Látta:** ……………………………

dr. Szalai Tibor

jegyző

……………………………

dr. Silye Tamás

igazgató

A napirend tárgyalása zárt ülést nem igényel!

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (Mötv.), valamint a közszolgálati tisztviselőkről szóló 2011. évi CXCIX. törvény (Kttv.) előírásainak figyelembevételével jelenleg Budapest Főváros II. Kerületi Önkormányzat Képviselő-testületének 25/2019.(X.18.) önkormányzati rendelete (továbbiakban: Rendelet) tartalmazza a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló szabályokat.

Az Mötv. 2022. január 1. napjával történő módosítása megváltoztatta a főpolgármester, polgármester, a megyei önkormányzat közgyűlésének elnöke díjazásának, költségtérítésének szabályait, mely kihatással van az alpolgármester és a társadalmi megbízatású alpolgármesterek illetményének a megállapítására is, ezért a Rendelet 1. § (2), valamint 2. § (2) bekezdései szerinti határozatok módosítása vált szükségessé.

A polgármester illetményét az Mötv. 71.§ (2) bekezdése állapítja meg, mely szerint a fővárosi kerületi önkormányzat polgármestere a megbízatásának időtartamára havonta 1.300.000,- forint illetményre jogosult. A polgármestert illetményén felül a Kttv. 225/L. § (1) bekezdésében foglaltak alapján nyelvpótlék is megilleti (33.000,- Ft). A polgármester – az Mötv. 71. § (6) bekezdése alapján – havonta az illetménye 15 %-ában meghatározott összegű költségtérítésre is jogosult (195.000,- Ft).

A főállású alpolgármester illetményét és a társadalmi megbízatású alpolgármesterek tiszteletdíját az Mötv. 80. § (1)-(2) bekezdései szerint a Képviselő-testület állapítja meg. A 2019. novemberében elfogadott Rendelet az alpolgármesterek illetményének megállapítását az alábbiak szerint határozta meg:

* A Rendelet a főállású alpolgármester illetményét a polgármester illetményének 90 %-ában határozta meg, így a polgármester illetményének változását követően a főállású alpolgármester illetménye 1.170.000,- Ft-ra módosul. Ezen felül az alpolgármester – az Mötv. 80. § (3) bekezdése szerint – az illetménye 15 %-ában meghatározott összegű költségtérítésre is jogosult (175.500,- Ft). A főállású alpolgármestert illetményén felül a Kttv. 225/K. § (1) bekezdése, valamint 225/L. § (1) bekezdésében foglaltak alapján nyelvpótlék is megilleti (33.000,- Ft).
* A rendelet a társadalmi megbízatású alpolgármesterek tiszteletdíját az Mötv. 71. § (5) bekezdése szerinti, a társadalmi megbízatású polgármestereket megillető (főállású polgármester illetményének 50%-a) tiszteletdíj 90%-ában határozta meg, így a tiszteletdíjuk 585.000,- Ft-ra módosul. Ezen felül az alpolgármester – az Mötv. 80. § (3) bekezdése szerint – a tiszteletdíja 15 %-ában meghatározott összegű költségtérítésre is jogosult (87.750,- Ft)

Kérem a tisztelt Képviselő-testületet a határozati javaslatok elfogadására!

**Határozati javaslatok**

1. A Képviselő-testület tudomásul veszi, hogy 2022. január 1. napjától Budapest Főváros II. Kerületi Önkormányzat főállású alpolgármesterének az illetménye a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019.(XI.18.) önkormányzati rendelet 1. §-a alapján - a polgármester illetményének 90%-ában meghatározottan - havonta 1.170.000,- Ft.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

1. A Képviselő-testület tudomásul veszi, hogy Budapest Főváros II. Kerületi Önkormányzat főállású alpolgármesterét az illetményén felül a közszolgálati tisztviselőkről szóló 2011. évi CXCIX. törvény 225/K. § (1) bekezdése, valamint a 225/L. § (1) bekezdésében foglaltak alapján angol középfokú „C” típusú nyelvismeretet igazoló nyelvvizsga bizonyítványára tekintettel nyelvpótlék illeti meg, melynek összege: 33.000,- Ft.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

1. A Képviselő-testület tudomásul veszi, hogy Budapest Főváros II. Kerületi Önkormányzat főállású alpolgármestere – Magyarország helyi önkormányzatairól szóló 2011. évi CLXXXIX. törvény 80. § (3) bekezdése alapján – havonta az illetménye 15 %-ában meghatározott összegű, azaz 175.500,- Ft költségtérítésre jogosult.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

1. A Képviselő-testület tudomásul veszi, hogy 2022. január 1. napjától a Budapest Főváros II. Kerületi Önkormányzat társadalmi megbízatású alpolgármestereinek a tiszteletdíja a polgármesteri és az alpolgármesteri tisztség ellátásának egyes kérdéseiről, valamint az önkormányzati képviselők, bizottsági elnökök és tagok juttatásairól szóló 25/2019.(XI.18.) önkormányzati rendelet 2. §-a alapján - a társadalmi megbízatású polgármestereket megillető tiszteletdíj 90%-ában meghatározottan - havonta 585.000,- Ft.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

1. A Képviselő-testület tudomásul veszi, hogy Budapest Főváros II. Kerületi Önkormányzat társadalmi megbízatású alpolgármesterei – az Mötv. 80. § (3) bekezdése alapján – havonta a tiszteletdíjuk 15 %-ában meghatározott összegű, azaz 87.750,- Ft költségtérítésre jogosultak.

**Felelős:** Polgármester

**Határidő:** azonnal

*(A határozat elfogadásához egyszerű többségű szavazati arány szükséges.)*

**B u d a p e s t, 2022. február 10.**

**Őrsi Gergely**

polgármester